29.9.2023
EL
Επίσημη Εφημερίδα της Ευρωπαϊκής Ένωσης
C 344/99
Στο γράφημα 11 παρουσιάζεται η πορεία της ψηφιακής δεκαετίας και η βασική πορεία για το ποσοστό των επιχειρήσεων που χρησιμοποιούν εξελιγμένες ή ενδιάμεσες υπηρεσίες υπολογιστικού νέφους.
Η εκτιμώμενη τιμή για το 2030 στο πλαίσιο του σεναρίου «διατήρησης της υφιστάμενης κατάστασης» υπολείπεται της τιμής-στόχου για το 2030 περίπου κατά 10 ποσοστιαίες μονάδες εάν δεν υλοποιηθούν πρόσθετες επενδύσεις (66 % είναι η πρόβλεψη για το 2030 σύμφωνα με τη βασική πορεία).
Γράφημα 11 Ποσοστό επιχειρήσεων που χρησιμοποιούν υπηρεσίες υπολογιστικού νέφους στην ΕΕ.
Ιστορικά δεδομένα, πορεία της ψηφιακής δεκαετίας (DD) και βασική πορεία προς το 2030 (25)
Μαζικά δεδομένα: Το σκεπτικό για την υιοθέτηση της τεχνολογίας που περιγράφεται με καμπύλη σχήματος S ισχύει και στην περίπτωση αυτή.
Η υιοθέτηση της ανάλυσης μαζικών δεδομένων αναμένεται να είναι αρχικά αργή, και να επιταχυνθεί μετά την πάροδο ενός χρονικού διαστήματος καταλήγοντας σε βραδύτερο ρυθμό υιοθέτησης.
Αυτό θα οφείλεται πιθανότατα σε πολύ μικρές επιχειρήσεις που ενδέχεται να έχουν λιγότερα κίνητρα να υιοθετήσουν τεχνολογίες μαζικών δεδομένων.
Και στην περίπτωση αυτή, το σημείο κορεσμού της αγοράς ορίζεται στο 80 %, πάνω από τον στόχο του 75 %, ώστε να καταστεί δυνατή η περαιτέρω αύξηση μετά την επίτευξη του στόχου.
Η παράμετρος της ταχύτητας διάχυσης καθορίζεται με τρόπο που θα διασφαλίσει την επίτευξη του στόχου του 75 % έως το 2030 σύμφωνα με την πορεία της ψηφιακής δεκαετίας.
Στο γράφημα 12 παρουσιάζεται η πορεία της ψηφιακής δεκαετίας και η βασική πορεία για το ποσοστό των επιχειρήσεων που χρησιμοποιούν ανάλυση μαζικών δεδομένων.
Η εκτιμώμενη τιμή για το 2030 στο σενάριο «διατήρησης της υφιστάμενης κατάστασης» είναι πολύ χαμηλότερη από τον στόχο για το 2030 (34 % είναι η πρόβλεψη για το 2030 σύμφωνα με τη βασική πορεία).
(25) Ο δείκτης της Eurostat «Επιχειρήσεις που αγοράζουν τουλάχιστον μία από τις ακόλουθες υπηρεσίες υπολογιστικού νέφους (CC): φιλοξενία της βάσης δεδομένων της επιχείρησης, λογιστικές εφαρμογές λογισμικού, λογισμικό διαχείρισης σχέσεων με τους πελάτες, υπολογιστική ισχύς» (κωδικός E_CC_GE_ME) χρησιμοποιείται για την περίοδο 2014-2020.
Σημειώθηκε διακοπή στη σειρά το 2021, όταν χρησιμοποιήθηκε ο δείκτης «Επιχειρήσεις που αγοράζουν εξελιγμένες ή ενδιάμεσες υπηρεσίες υπολογιστικού νέφους».
Ο δείκτης αυτός περιλαμβάνει διάφορες υπηρεσίες υπολογιστικού νέφους: Λογιστικό λογισμικό (CC_PFACC)· λογισμικό ERP (CC_PERP)· λογισμικό CRM (CC_PCRM· λογισμικό ασφάλειας (CC_PSEC)· φιλοξενία βάσεων δεδομένων (CC_PDB) και περιβάλλον φιλοξενίας για την ανάπτυξη εφαρμογών (CC_PDEV).